Mahishasura

Si Mahishasura (Sanskrit: महिषासुर, Mahiṣāsura) ay isang asura na may anyong kalabaw sa relihiyong Hinduismo. Sa mga kuwento ng Hindu, inilalarawan siya bilang isang tuso at masamang demonyo na kayang magpalit ng anyo.  Siya ay anak ng asurang si Rambha at kapatid ng babaeng demonyong kalabaw na si Mahishi. Sa huli, napatay siya ng diyosang si Durga gamit ang kanyang trishula (tatlong-tulis na sibat o trident). Dahil dito, tinawag si Durga na Mahishasuramardini, na ibig sabihin ay “Tagapatay ni Mahishasura.” May anak din si Mahishasura na ang pangalan ay Gajasura.  

Ang pistang Navaratri (“Siyam na Gabi”) ay paggunita sa labanan nina Mahishasura at Durga. Nagtatapos ito sa Vijayadashami, na pagdiriwang ng kanyang pagkatalo. Ang kuwentong ito tungkol sa “tagumpay ng kabutihan laban sa kasamaan” ay may malalim na kahulugan sa Hinduismo, lalo na sa Shaktismo. Ikinukuwento at isinasadula rin ito mula sa aklat na Devi Mahatmya sa maraming templong Hindu sa Timog at Timog-Silangang Asya.

Ang Mahishasura Mardini Stotra na isinulat ni Adi Shankara ay ginawa bilang pag-alala sa alamat ni Durga   

 Mga Sanggunian